stanford-oval/wikipedia huggingface dataset:
All Falls Down
Kappaleet > CD

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | All Falls Down (feat. Syleena Johnson) | 3.41 |  |  |  |  |  |  |  |
| 2. | Get ’Em High (feat. Talib Kweli, Common) | 4.52 |  |  |  |  |  |  |  |
| 3. | Heavy Hitter (feat. GLC) | 3.57 |  |  |  |  |  |  |  |
| 4. | Through the Wire (Live) | 4.11 |  |  |  |  |  |  |  |
|  |  | 16 min. |  |  |  |  |  |  |  |
Listasijoitukset

| Lista | Paras sijoitus | Viikkoja listalla |
| --- | --- | --- |
|  Britannian singlelista | 10 | 8. |
|  Yhdysvaltain Billboard Hot 100 | 7. | 20 |
Akronyymi ja kirjainlyhenne

Akronyymit ja kirjainlyhenteet ovat jonkin moniosaisen ilmauksen alkukirjaimista muodostuvia koostelyhenteitä. Muista lyhennetyypeistä ne eroavat siten, että lyhentäminen ei koske pelkästään kirjoitusasua vaan ilmaukset tavallisesti myös lausutaan lyhentyneinä – joko tavanomaisen sanan tavoin tai kirjain kirjaimelta.
Kirjainlyhenne (myös alku- tai isokirjainlyhenne) eli initialismi lausutaan kirjaimittain: ”HTML” [hoo-tee-äm-äl] (hypertext markup language), ”STT” [äs-tee-tee] (Suomen Tietotoimisto). Kirjainlyhenteitä saatetaan epätäsmällisesti kutsua myös akronyymeiksi, mutta oikeastaan akronyymi eli lyhennesana eli kirjainsana on kirjainlyhenteen muunnelma, joka lausutaan kuin tavallinen sana. Lyhennesanaan voi alkukirjainten lisäksi sisältyä muitakin kirjaimia, jos ne tekevät kokonaisuuden sanamaisemmaksi ja helpommin lausuttavaksi. Lyhennesanoja ovat sellaiset yleisnimet kuin ”mopo” (moottoripolkupyörä) ja ”laser” (light amplification by stimulated emission of radiation) sekä erisnimet ”Kela” (Kansaneläkelaitos) ja ”Nato” (North Atlantic Treaty Organization). Toisinaan lyhennesana voi olla merkitykseltään adjektiivinkin kaltainen, kuten ”luomu” (luonnonmukainen).
Tulkinnanvaraisuutta

Lyhennesanan ja kirjainlyhenteen ero ei kuitenkaan ole täysin yksiselitteinen. Jotkin normaalisti kirjain kerrallaan ääntyvät lyhenteet saattavat ainakin periaatteessa esiintyä myös akronyymeinä: ”USA” lausutaan tavallisesti kirjaimittain [uu-es-aa] mutta toisinaan leikillisesti sanana [usa]; ”URL” voidaan lausua huolitellusti [uu-är-äl] tai arkisesti [url] tai [urli]. Etenkin arkisessa puhekielessä kirjainlyhenteet helposti pyrkivätkin muuntumaan lyhennesanoiksi, jos ne ylipäätään on mahdollista lausua sanoina. Käänteisesti lyhennesanat on toki aina mahdollista ääntää kirjain kirjaimelta, mutta tämä tuntuu usein kömpelöltä, varsinkin jos lyhennesana on pitkä.
Erityistapauksia ovat sellaiset yhdyslyhenteet, joissa kirjaimittain ääntyvä lyhenne liittyy sananomaisesti ääntyvään akronyymiosaan: ”CD-rom” [see-dee-rom], ”JPEG” [jii-peg].
Toisaalta on kyseenalaista, voidaanko sellaisia lyhennesanoja kuin ”luomu”, ”KalPa” (Kalevan Pallo) tai ”Kotus” (Kotimaisten kielten tutkimuskeskus) pitää alkukirjainlyhenteiden alaryhmän edustajina, kun ne suurimmaksi osaksi muodostuvat muista kuin alkukirjaimista.
Isot vai pienet kirjaimet?

Suomessa lyhennesanat kirjoitetaan mieluiten kuten tavalliset sanat pienaakkosin, mutta erisnimet toki isolla alkukirjaimella. Kirjainlyhenteet puolestaan on tapana kirjoittaa kokonaan suuraakkosin. Kirjaimittaisen ääntämyksen korostamiseksi kirjaimet voidaan joskus lisäksi erottaa toisistaan pisteillä, mutta tämä on nykyään harvinaista: ”V.S.O.P.” (engl. very special old pale, ’erittäin hieno vanha vaalea’ konjakki).
Käytännössä sekä lyhennesanojen että kirjainlyhenteiden kirjoitusasu kuitenkin vaihtelee. Etenkin englannista lainautuneet lyhennesanat saatetaan kirjoittaa kokonaan suuraakkosin, koska tämä on englannissa yleinen kirjoitusasu. Suuraakkosia saatetaan käyttää myös siksi, että ne saavat lyhennesanan näyttämään virallisemmalta ja nimenomaan lyhenteeltä. 
Kirjainlyhenteet puolestaan saatetaan kirjoittaa pienaakkosin, jos ne koetaan hyvin arkisiksi: ”tv”, ”atk”.
Taivuttaminen

Taivutettaessakin lyhennesana pääpiirtettäin käyttäytyy kuin tavallinen sana, joten taivutuspääte lisätään siihen suoraan: ”mopo” : ”mopoon” : ”mopossa”, ”Nato” : ”Natoon” : ”Natossa”. Toisin kuin tavallisissa sanoissa, taivuttaminen ei kuitenkaan välttämättä vaikuta sanan vartaloon: vrt. ”lato” : ”ladon” mutta ”Nato” : ”Naton” (vaikka toisaalta ”Kotus” : ”Kotuksen”). Vaikka lyhennesana kirjoitettaisiin muuten suuraakkosin, taivutuspääte tavataan kirjoittaa pienaakkosin: ”NATOon” : ”NATOssa”. (Tämä on väärä esimerkki, koska Natoa ei kirjoiteta suuraakkosin.)
Kirjainlyhenteeseen taivutuspääte liitetään kaksoispisteellä. Taivutuspäätteen muoto perustuu tyypillisesti kirjaimittaiseen ääntämykseen: ”HTML:ään”, ”STT:hen”. Vanhastaan hyväksyttävänä pidetään myös mallia, jonka mukaan kirjainlyhenne äännetäänkin lyhentämättömänä ja taivutuspääte on tämän ääntämyksen mukainen: ”STT:oon” [suomen tietotoimistoon] (vokaalin pidentyminen osoitetaan aina kahdella kirjaimella, vaikka ensimmäinen niistä oikeastaan kuuluu lyhenteeseen). Lyhenteen ääntäminen lyhentämättömänä on tosin ristiriidassa sen periaatteen kanssa, että yleensä suomessa kirjoitus vastaa ääntämystä, joten se saattaa hämmentää lukijaa, etenkin jos hän ei tunne kirjainlyhenteen alkuperää.
Historia

Sana ”akronyymi” on muodostettu kreikan sanoista ἄκρος (akros, ’korkein, äärimmäinen’) ja ὄνομα (onoma, ’nimi’). Se viittaa siis nimisanaan, joka muodostuu jonkin ilmauksen näkyvimmistä tai äärimmäisistä osista. Alun perin akronyymillä on tarkoitettu nimenomaan sanoja, jotka on muodostettu muiden sanojen alkukirjaimista tai ‐tavuista. Varhaisimmat tunnetut maininnat ovat englannin kielestä vuodelta 1943.
Alkukirjainlyhennettä tarkoittava englannin sana ”initialism” puolestaan esiintyi arvovaltaisessa englannin sanakirjassa Oxford English Dictionaryssä ensimmäisen kerran vuonna 1899, mutta yleiseen käyttöön se ilmaantui vasta 1960-luvulla. Koska kirjainlyhenteiden ja akronyymien käyttö on yleistynyt vasta 1900-luvulla lukemisen ja kirjoittamisenkin arkistuessa, erityistä nimeä ilmiölle ei aiemmin ilmeisesti tarvittu.
Sinänsä kirjainlyhenteet ja lyhennesanat eivät kuitenkaan ole uusi ilmiö. Jo antiikin Roomassa valtiollisena tunnuksena käytettiin kirjainlyhennettä SPQR (senatus populusque Romanus, ’Rooman senaatti ja kansa’). Kristityt puolestaan käyttivät 300-luvulla symbolinaan kalaa, koska kreikan kalaa tarkoittava sana ”ΙΧΘΥΣ” (iktys) voidaan tulkita alkukristillisen uskontunnustuksen Ἰησοῦς Χριστὸς Θεοῦ Υἱὸς Σωτήρ (Iēsūs Khristos Theū (H)yios Sōtēr, ’Jeesus Kristus Jumalan Poika Pelastaja’) akronyymiksi.
Aiheesta muualla

Wikimedia Commonsissa on kuvia tai muita tiedostoja aiheesta .
Jukka Korpela, Pienehkö sivistyssanakirja: akronyymi
http://www.acronymfinder.com
Ziemann, Markus: Fiskars, Ponsse ja mitä niitä onkaan? Yritysnimi onnistuu harvoin, jos se pitää keksiä – Katso, mistä tunnetut firmat ovat saaneet nimensä Yle Uutiset.  24.2.2019 (päivitetty 25.2.2019).
Ambrief

| Ambrief |
| --- | --- |
 Näkymä Ambriefiin
 Ambrief
 Koordinaatit: 49°19′11″N, 03°24′07″E 
Valtio:  Ranska
Alue:  Hauts-de-France
Departementti:  Aisne
Arrondissementti:  Soissons
Hallinto:  
 – Pormestari:  Nicolas Bertin
Pinta-ala:  
 – Kokonaispinta-ala:  4,5 km²
Väkiluku (2013):  68
 – Väestötiheys:  15,1 as./km²
Postinumero:  02200
Infobox OKVirheellinen NIMI-arvo: 
Ambrief on kunta Aisnen departementissa Ranskassa. Vuonna 2013 siellä oli arviolta 68 asukasta. Kunnan pinta-ala on 4,5 neliökilometriä.
Aiheesta muualla

Kuvia tai muita tiedostoja aiheesta Ambrief Wikimedia Commonsissa
Aleksei Kaigorodov

| Aleksei Kaigorodov |
| --- | --- |

Henkilötiedot
Syntynyt: 29. heinäkuuta 1983 (ikä 41) Tšeljabinsk, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  keskushyökkääjä
Maila:  vasen
Pituus:  182 cm
Paino:  99 kg
Seura
Seura:  Metallurg Magnitogorsk
Sarja:  KHL
Pelinumero:  50
Pelaajaura
Pääsarjaura:  2001–
Aik. seurat:  Ottawa Senators (NHL) Salavat Julajev Ufa (KHL) Barys Astana (KHL) Dinamo Moskova (KHL)
NHL-varaus:  47. varaus, 2002 Ottawa Senators
Aleksei Pavlovitš Kaigorodov (ven. Алексей Павлович Кайгородов; s. 29. heinäkuuta 1983 Tšeljabinsk, Venäjän SFNT, Neuvostoliitto) on venäläinen jääkiekkoilija, joka pelasi kaudella 2015–2016 KHL-joukkue Metallurg Magnitogorskissa. Hän on pelipaikaltaan keskushyökkääjä. Kaigorodov johtaa ennen kautta 2016–2017 Metallurgin seurahistorian kaikkien aikojen runkosarjan syöttöpörssiä 230 syöttöpisteellään ja sijoittuu kaikkiaan 312 tehopisteellään kaikkien aikojen pistepörssissä neljänneksi. Hän on myös Metallurgin kaikkien aikojen toiseksi eniten runkosarjaotteluita (567) pelannut pelaaja Sergei Osipovin jälkeen. Kaigorodov voitti joukkueessa Gagarin Cupin keväällä 2016.
Ura > Maajoukkueura

| Mitalit> Maa:   Venäjä.Miesten jääkiekko.Alle 20-v. MM-kilpailut  | Mitalit> Maa:   Venäjä.Miesten jääkiekko.Alle 20-v. MM-kilpailut  | Mitalit> Maa:   Venäjä.Miesten jääkiekko.Alle 20-v. MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Kultaa | Nova Scotia 2003 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Suomi 2001 | jääkiekko |  |
Kaigorodov edusti Venäjää MM-kilpailuissa vuosina 2003 ja 2011. Hän pelasi myös alle 20-vuotiaiden MM-kilpailuissa vuonna 2003, jolloin Kaigorodov voitti maailmanmestaruuden. Hän pelasi myös alle 18-vuotiaiden MM-kilpailuissa vuonna 2001 voittaen maailmanmestaruuden.
Amami (1944)

| Amami / 奄美 |
| --- | --- |
 Amami

Aluksen vaiheet
Rakentaja:  Nihon Kōkan, Tsurumi
Kölinlasku:  14. helmikuuta 1944
Laskettu vesille:  13. marraskuuta 1944
Palveluskäyttöön:  8. huhtikuuta 1945
Poistui palveluskäytöstä:  5. lokakuuta 1945
Loppuvaihe:  romutettu 1947
Tekniset tiedot
Uppouma:  940 t (standardi) 1 004 t (kuormattu)
Pituus:  77,5 m (vesiraja) 78,8 m (kokonaispituus)
Leveys:  9,1 m
Syväys:  3,06 m
Koneteho:  4 200 bhp
Nopeus:  19,5 solmua
Miehistöä:  noin 150
Aseistus
Aseistus:  3 × 12 cm/45 tykkiä 6 × 25 mm tyyppi 96 120 × syvyyspommia
Amami (jap. 奄美) oli keisarillisen Japanin laivaston Ukuru-luokan saattaja toisessa maailmansodassa.
Valmistus

Alus tilattiin vuoden 1942 hankinnoissa Nihon Kōkanilta Tsurumista, missä köli laskettiin 14. helmikuuta 1944. Se laskettiin vesille 13. marraskuuta ja otettiin palvelukseen 8. huhtikuuta 1945.
Palvelus

Alus poistettiin alusluettelosta 5. lokakuuta 1945. Se aloitti 1. joulukuuta kotiutettavien sotilaiden kuljettamisen Japaniin. Alus luovutettiin 10. syyskuuta 1947 sotakorvauksena Britannialle. Romutus saatiin päätökseen 20. joulukuuta.
Anders Lassfolk

Anders Lassfolk (29. elokuuta 1876 Purmo – 2. tammikuuta 1954 Pietarsaari) oli kauppaneuvos ja pitsin teollisen valmistuksen pioneeri Suomessa.
Lassfolkin vanhemmat olivat maanviljelijä Jakob Lassfolk ja Johanna Sandnabba ja puoliso vuodesta 1901 Emma Elsa Irene Hagberg. Purmon Lassfolkin kylässä syntynyt Lassfolk lähti ensin kauppaharjoittelijaksi ja perusti sitten kotikyläänsä kaupan vuonna 1896, toisen kaupan lähikylään ja lopulta pääliikkeen Pietarsaareen. Suomen ensimmäisen pitsi- ja nauhatehtaan hän perusti Pietarsaaren keskustaan vuonna 1911 ja ryhtyi kauppiaasta tekstiilitehtailijaksi. Pitsin raaka-aine oli kotimaista pellavaa sekä puuvillaa. Koneellisesta pitsien kutomisesta ja pitsiliiketoiminnasta Lassfolk hankki lisätietoja sekä Saksasta että Ruotsista. Kymmenen vuoden kuluttua perustamisesta hänen tehtaassaan oli jo 80 pitsinkudontakonetta. Kasvu jatkui 1920- ja 1930-luvuilla ja enimmillään tehtaassa oli 1950-luvulla noin 150 työntekijää. Pitsien ohella Lassfolk valmisti toisessa omistamassaan tuotantolaitoksessa pietarsaarelaiselle tupakkateollisuudelle puisia holkkeja. Vuonna 1948 kauppaneuvoksen arvon saanut Lassfolk kohosi muutenkin kotikaupunkinsa liike-elämän johtopaikoille, muun muassa Strengbergin tupakkatehtaan ja Pietarsaaren Selluloosa Oy:n hallitusten jäseneksi.
Anders Liljefors

Anders (Antti) Liljefors (21. elokuuta 1825 Pöytyä – 30. marraskuuta 1895 Turku) oli suomalainen opettaja, pappi ja sanomalehdentoimittaja.
Liljeforsin vanhemmat olivat Yläneen Keihäskosken kylän Rekolan talollinen, herastuomari Anders Henriksson ja Elisabet Eriksdotter. Hän kävi Turun triviaalikoulun ja lukion ja pääsi ylioppilaaksi Helsingissä vuonna 1847. Liljefors opiskeli Helsingin yliopistossa ja valmistui filosofian kandidaatiksi ja maisteriksi vuonna 1853. Hänet vihittiin papiksi Turun hiippakunnassa vuonna 1870.
Liljefors työskenteli Turun yläalkeiskoulun opettajana vuodesta 1853 ja sai vakinaisen viran vuonna 1855. Hän toimi opettajantyönsä ohella Kaarinan ja Maarian kappalaisena ja vankilasaarnaajana Turussa. Liljeforsista tuli Turun tuomiokirkkoseuran kappalainen vuonna 1877 ja varapastori vuonna 1879. Hän työskenteli pitkään myös kääntäjänä Turun raastuvanoikeudessa ja maistraatissa.
Liljefors toimitti Sanomia Turusta -lehteä vuosina 1857–1862 ja 1864–1870. Vuonna 1863 hän oli Tähti-lehden aputoimittajana. Liljefors julkaisi myös muutamia kirjasia ja suomennoksia.
Amath M’Baye

| Amath M’Baye |
| --- | --- |
 M’Baye vuonna 2017.
Henkilötiedot
Koko nimi:  Amadou-Amath M’Baye
Syntynyt: 14. joulukuuta 1989 (ikä 34) Bordeaux, Ranska
Kansalaisuus:   Ranska
Koripalloilija
Pelipaikka:  Iso laitahyökkääjä
Pituus:  205 cm
Paino:  98 kg
NBA-varaus:  ei varattu 2013
Pelaajaura
Yliopistojoukkueet
2009–2011 2012–2013:  Wyomingin yliopisto Oklahoman yliopisto
Seurajoukkueet
2013–2016 2016–2017 2017–2018 2018–2019 2019–:  Nagoya Diamond Dolphins New Basket Brindisi Olimpia Milano Virtus Bologna Karşıyaka Basket
Maajoukkueet
2019–:   Ranska
Ottelut (pisteet):  20 (126)
Aiheesta muualla
FIBA
| Mitalit> Maa:   Ranska.Miesten koripallo.MM-kilpailut  | Mitalit> Maa:   Ranska.Miesten koripallo.MM-kilpailut  | Mitalit> Maa:   Ranska.Miesten koripallo.MM-kilpailut  | Maa:   Ranska> Miesten koripallo. |
| --- | --- | --- | --- |
|  Pronssia | Kiina 2019 |  |  |
Amadou-Amath M’Baye (s. 14. joulukuuta 1989 Bordeaux) on ranskalainen koripalloilija. Isona laitahyökkääjänä pelaava M’Baye on voittanut urallaan muun muassa Mestarien liigan mestaruuden vuonna 2019 ja Italian mestaruuden vuonna 2018. Hän on pelannut myös Ranskan miesten maajoukkueessa jossa voitti MM-pronssia vuonna 2019.
Pelaajaura

M’Baye pelasi Yhdysvaltain yliopistosarjaa Wyomingissa ja Oklahomassa.
Vuonna 2013 M’Baye siirtyi ammattilaiseksi pelaten kolme kautta Japanissa. Vuodet 2016–2019 hän pelasi Italian pääsarjajoukkueissa. Italian-aikanaan M’Baye voitti Olimpia Milanossa Italian supercupin vuonna 2017 ja Italian mestaruuden vuonna 2018. Vuonna 2019 hän voitti Virtus Bolognassa Mestarien liigan mestaruuden ja valittiin sarjan kakkostähdistöviisikkoon. Mestaruuden jälkeen M’Baye siirtyi pelaamaan Turkkiin. M’Baye valittiin Japanin pääsarjan tähdistöottelun arvokkaimmaksi pelaajaksi vuonna 2016 ja Turkin pääsarjan tähdistöotteluun vuonna 2020.
M’Baye debytoi Ranskan miesten maajoukkueessa vuonna 2019. Hän kuului samana vuonna maajoukkueen kokoonpanoon Kiinan MM-kilpailuissa, missä Ranska voitti pronssia. Vuonna 2009 hän saavutti Ranskan alle 20-vuotiaiden maajoukkueessa EM-hopeaa.
Aiheesta muualla

Kuvia tai muita tiedostoja aiheesta Amath M’Baye Wikimedia Commonsissa
Amath M'Baye Basketball Player Profile eurobasket.com (englanniksi)
Virtus Bologna – Koripallon Mestarien liigan mestari 2019
0 Punter ·
1 Martin ·
2 Moreira ·
6 Pajola ·
7 Taylor ·
8 Baldi Rossi ·
9 Cappelletti ·
11 Kravić ·
15 Chalmers ·
21 Aradori ·
24 M’Baye ·
25 Cournooh

Päävalmentaja Đorđević ·
Apuvalmentajat Bjedov · Fedrigo · Largo
Ranskan joukkue – Koripallon MM-kilpailut 2019
1 Ntilikina ·
2 M’Baye ·
5 Batum ·
10 Fournier ·
12 de Colo ·
17 Poirier ·
21 Albicy ·
25 Labeyrie ·
26 Lessort ·
27 Gobert ·
35 Toupane ·
90 Lacombe ·
Valmentaja Collet
Albanian lek

| Albanian lek |
| --- | --- |

ISO 4217 -koodi:  ALL
Keskuspankki:  Albanian pankki
Esitelty:  16. helmikuuta 1926
Symboli:  Lekë
Käyttäjät:   Albania
Inflaatio:  1,9 % (2015) 
Jaettava yksikkö:  qindarkë
Albanian lek (alb. Leku Shqiptar; kansainvälinen valuuttakoodi ALL) on Albanian virallinen rahayksikkö. Sen lyhenne on ALL ja se jakautuu sataan qindarkaan. Lek on saanut nimensä Aleksanteri Suuren albaniankielisen lempinimen, Leka, mukaan. Aleksanteri Suuren profiili on yhden lekin kolikossa, toisella puolella Aleksanteri ratsailla. Qindarkë taas tulee albanian sanasta qind, joka merkitsee sadasosaa. Qindarket eivät enää ole käytössä.
Historia

Lek esiteltiin Albanian ensimmäiseksi valuutaksi helmikuussa 1926. Sitä ennen vuodesta 1923 Italian liiraa käytettiin koko maassa lukuun ottamatta Korçëa, jossa käytettiin Kreikan drakmaa.
Vuosina 1926–1939 albanialaisesta kultarahasta käytettiin nimitystä franga. Franga oli arvoltaan viisi lekiä ja sitä käytettiin ulkomaankaupassa. Ensimmäiset lekit julkaistiin kuningas Zogu I:n toimesta helmikuussa 1926. Setelit olivat arvoltaan 1, 5, 20 ja 100 frangaa. Ensimmäiset 5 ja 10 qindarkan kolikot lyötiin pronssista, ¼, ½ ja 1 lekin kolikot nikkelistä ja 1, 2 sekä 5 frangan kolikot hopeasta. Frangan kolikoissa on kuningas Zogu I:n kuva. 1930-luvulla julkaistut kolikot jäljittelevät neoklassisia aiheita ja niiden suunnittelun esikuvana oli Italian kuningas Viktor Emanuel III, joka tunnettiin kolikoiden keräilijänä. Ennen ensimmäistä maailmansotaa käytössä oli myös Turkin piasteri.
Benito Mussolinin hallitessa Italia valloitti Albanian, ja vuonna 1939 julkaistiin uusi sarja seteleitä ja kolikoita. Alumiinin ja pronssin sekoituksesta valmistetut kolikot laskettiin markkinoille 1940. Näitä kolikoita painettiin vuoteen 1941 saakka ja niiden etupuolella oli Viktor Emanuel III:n ja takapuolella Italian kotkan kuva. Sodan lopulla vuonna 1944 julkaistiin 2, 5 ja 10 lekin sekä 100 frangan setelit ja heti seuraavana vuonna kokonaan uudet 1, 5, 20 lekin sekä 100 ja 500 frangan setelit. Miehityksen aikana käytettiin myös Ranskan frangia.
Vuonna 1947, pian kommunistipuolueen valtaannousun jälkeen, vanhat kolikot vedettiin kierrosta ja uusi kolikkosarja julkaistiin. Näissä kaikissa oli kuvattuna sosialistinen kansallisvaakuna. Samana vuonna frangat poistuivat kokonaan käytöstä ja uudet lekin setelit julkaistiin.
Kolikot

1995 ja 1996 laskettiin liikkeelle uudet kolikot 1, 5, 10, 20 and 50 lekiä ja 100 lekin kolikko vuonna 2000.
| 1995–> Kuva.Kuva | 1995–> Arvo.Arvo | 1995–> Halkaisija.Halkaisija | 1995–> Paino.Paino | 1995–> Koostumus.Koostumus | 1995–> Kuvaus.Syrjä | 1995–> Kuvaus.Etupuoli | 1995–> Kuvaus.Kääntöpuoli | 1995–> Lyönti.Lyönti |
| --- | --- | --- | --- | --- | --- | --- | --- | --- |
| ---- | 1 lek | 18 mm | 3,00 g | Cu Zn5 | Sileä | Nimellisarvo | Pelikaani, "Republika e Shqipërisë", vuosi | 1996 2008  |
| ---- | 5 lekiä | 20 mm | 3,00 g | Fe Ni6 St | Sileä | Nimellisarvo | Kotka Albanian lipusta, "Republika e Shqipërisë", vuosi | 1995 2000 2011 |
| ---- | 10 lekiä | 21,25 mm | 3,600 g | Cu Al6 Ni2 | Sahalaitainen | Nimellisarvo | Beratin linna, "Republika e Shqipërisë", vuosi | 1996 2000 2009 |
| ---- | 20 lekiä | 22,5 mm | 5,00 g | Cu Al6 Ni2 | Sahalaitainen | Nimellisarvo | Liburnilaislaiva, "Republika e Shqipërisë", vuosi | 1996 2000 2012 |
| ---- | 50 lekiä | 24,25 mm | 5,500 g | Cu75 Ni25 | Sahalaitainen | Nimellisarvo | Kuningas Gentiuksen muotokuva, "Republika e Shqipërisë", vuosi | 1996 2000  |
| ---- | 100 lekiä | 24,75 mm | 6,700 g | Cu Ni25 (rengas), Cu Al6 Ni2 (keskiö) | Sahalaitainen | Nimellisarvo | Illyrian kuningatar Teutan muotokuva, "Republika e Shqipërisë", vuosi | 2000 |
Setelit

Nykyisin käytössä olevat lekin setelit ovat vuodesta 1997 painetut 200, 500, 1000, 2000 ja 5000 lekiä. Niiden etupuolella on kuvattu albanialaisia kulttuuri- ja hallintovaikuttajia ja takapuolella historiallisesti merkittäviä rakennuksia.
Aiheesta muualla

Albanian keskuspankin sivut
Laske lekin kurssi
Kuvia Albanian entisistä ja nykyisistä seteleistä bis-ans-ende-der-welt.net (saksaksi, englanniksi)
Anders Larsson

Anders Larsson
Anders Larsson (2. heinäkuuta 1892 Varberg – 4. tammikuuta 1945 Göteborg) oli ruotsalainen vapaapainija ja olympiavoittaja.
Larsson voitti olympiakultaa 82,5 kilogramman painoluokasta 1920 Antwerpenin olympialaisista. Seuratasolla hän edusti Göteborgs AK:ta.
Aloitussyötön antaja

Aloitussyötön antaja harjoittelee
Aloitussyötön antaja (engl. Long snapper) on pelipaikka amerikkalaisessa jalkapallossa. Aloitussyötön antaja on kentällä lentopotkuissa ja potkumaaleissa, jolloin pelaaja antaa pitkän aloitussyötön potkua varten. Yleensä aloitussyötön antajalla on myös jokin muu pelipaikka, mutta esimerkiksi NFL-joukkueilla on pelipaikkaan erikoistuneet pelaajansa.
Aloitussyötön antaja saa edetä yläkentälle ennen pallon potkaisua, toisin kuin linjamiehet. Monesti lentopotkussa aloitussyötön antajan tehtävänä on ehtiä taklaamaan potkunpalauttaja ennen kuin tämä ehtii edetä pallon kanssa. Potkumaaleissa aloitussyötön antaja auttaa puolustajien blokkaamisessa.
Aiheesta muualla

Kuvia tai muita tiedostoja aiheesta Aloitussyötön antaja Wikimedia Commonsissa
Anders Lennartsson Torstenson

Anders Lennartsson Torstenson (20. tammikuuta 1641 Stralsund, Mecklenburg-Vorpommern, Saksa – 8. marraskuuta 1686 Tukholma, Ruotsi) oli Turun hovioikeuden presidentti vuosina 1685–1686.
Anders Torstenson kuoli vuonna 1686 ollessaan 45-vuotias. Hänen hautajaisensa pidettiin Tukholmassa Riddarholmenin kirkossa.
Amami

| Amami (奄美市) |
| --- | --- |
 Näkymä Amamin keskustaan
 lippu:  Symboli
 Amamin sijainti Kagoshiman prefektuurissa
 Amami
 Koordinaatit: 28°22′38″N, 129°29′38″E 
Valtio:  Japani
Alue:  Kyūshū
Prefektuuri:  Kagoshiman prefektuuri
Pinta-ala:  
 – Kokonaispinta-ala:  308,28 km²
Väkiluku (08/2019):  43 319
 – Väestötiheys:  140,5 as./km²
Symbolit:  
 – Puu:  Pinus luchuensis ja varjoviikuna
 – Kukka:  Rhaphiolepis umbellata ja hibiskus
 – Muu kasvi:  Cyathea lepifera
 
 https://www.city.amami.lg.jp/ 
Infobox OKVirheellinen NIMI-arvo: 
Amami (jap. 奄美市, Amami-shi) on Japanin kaupunki Amamisaarilla Kagoshiman prefektuurissa. Se sijaitsee Amami-Ōshiman saaren, joka on Amamisaarista suurin, pohjoisosassa noin 380 kilometriä Kagoshimasta lounaaseen. Saaren pohjoispuolella aukeaa Itä-Kiinan meri, eteläpuolella Tyynimeri. Kuntaliitoksen myötä kaupunkiin kuuluu kaksi toisistaan erillistä aluetta, joiden välissä on Tatsugon maaseutukaupunki. Pienempi pohjoisosa on pinnanmuodoiltaan alavampi, suurempi eteläosa pääosin vuoristoinen ja siellä sijaitsee kaupungin keskusta. Amamissa on 43 319 asukasta (elokuussa 2019) ja sen pinta-ala on 308,28 neliökilometriä.
Hallinnollisena alueena Amamin kaupunki on suhteellisen uusi: se perustettiin vuonna 2006 liittämällä yhteen Nazen kaupunki, Kasarin maaseutukaupunki ja Sumiyōn kyläkunta. Kaupungin keskusta sijaitseekin Nazessa, joka kehittyi historiallisesti Amami-Ōshiman saaren hallinnollisena keskuksena. Edo-kaudella siellä sijaitsi Satsuman daimiokunnan virasto. Merkittäviä elinkeinoja ovat hedelmien, kasvisten, sokeriruo’on ja kukkien viljely sekä Ōshima-tsumugi-kankaan valmistus ja värjäys.
Amami tunnetaan monimuotoisesta luonnostaan. Kaupungin alueella kasvaa Japanin toiseksi suurin mangrovemetsä, joka kuuluu ympäristöineen Amamisaarten kansallispuistoon. Saarella elävät muun muassa riukiunkaniini, elävä fossiili, riukiunnärhi, riukiunsatakieli ja riukiunrastas. Matkailijoita kaupunkiin houkuttelevat myös kauniit rannikkomaisemat ja hiekkarannat. Kaupunkia palvelee Amamin lentoasema, josta on säännöllisiä yhteyksiä esimerkiksi Kagoshimaan, Tokioon, Osakaan ja muille Nanseisaarille.
Kuvia

Mangrovemetsää Amamissa
Amamin keskustaa
Hiekkaranta Amamissa
Aiheesta muualla

Kuvia tai muita tiedostoja aiheesta Amami Wikimedia Commonsissa
Kaupungin internetsivut (japaniksi)
Anaalivaihe

Anaalivaihe on Sigmund Freudin mukaan lapsen kehityksessä noin yhden ja kahden vuoden iässä tapahtuva vaihe, jolloin lapsi rupeaa tiedostamaan peräaukon erogeeniset alueet, ja painiskelee peräaukon toiminnan hallitsemiseen liittyvien kysymysten kanssa.
Teorian mukaan vaihe edustaa ristiriitaa id:in superegon ja egon välillä, jolloin lapsi hakee selvyyttä vanhempiensa tahdon, oman tahtonsa ja hallitsemattomien impulssiensa välillä.
Anaalivaihetta edeltää oraalivaihe, jolloin äidin rinta on lapsen mielenkiinnon kohde.